Immunológia Napja 2013 központi rendezvénye az MTA IB és a MIT közös szervezésében
2013-04-25 12:00 - 14:30 UTC | Magyarország, 1051 Budapest, Széchenyi István tér 9., MTA Székháza, Nagyterem
„Az Immunológia Napja 2013” központi rendezvénye a MTA Immunológiai Osztályközi Tudományos Bizottság és a
Magyar Immunológiai Társaság közös szervezésében

Örömmel értesítjük Önöket, hogy idén hetedik alkalommal rendezzük meg Magyarországon az Immunológiai Napját. Az eseményt az EFIS (European Federation of Immunological Societies) kezdeményezte 2005-ben; a rendezvénysorozat honlapjának címe: http://www.dayofimmunology.org/.

Az Immunológia Napjának hazai központi eseménye ebben az évben a 2012. évi Nobel-díjhoz kötődő ismeretterjesztő program lesz: „Az őssejtek immunológiája”, Prof. Dr. Pálinkás József MTA elnök védnökségével.

Sok szeretettel várjuk a biológia tanárokat és a biológia iránt érdeklődő osztályokat, fakultációs csoportokat erre az érdekesnek ígérkező eseményre. A részletes program a kapcsolódó meghívóban olvasható.

Tisztelettel kérjük Önöket, hogy részvételi szándékukat, illetve hogy megközelítőleg hány tanulóval jönnének az eseményre a mit.iroda@gmail.com e-mail címen jelezzék 2013. április 22-ig.

A tavalyi rendezvény előadásai a Tudományos Sarokban letölthetők.

Dr. Széll Márta
a MIT főtitkára
